গবলিন ইউরোপীয় লোককথায় বর্ণিত এক ধরনের দানবসদৃশ প্রাণী। মধ্যযুগের গল্পগুলোতে প্রথম গবলিনদের উল্লেখ পাওয়া যায়। গল্প এবং দেশভিত্তিতে গবলিনদের বিভিন্ন সাংঘর্ষিক ক্ষমতা ও আকৃতির অধিকারী বলে বর্ণনা করা হয়। গবলিনরা সাধারণত আকৃতিতে ছোট ও বিকৃত দেহের অধিকারী, দুষ্টপ্রকৃতির অথবা হিংস্র ও লোভী (বিশেষত স্বর্ণ ও গহনার জন্য)। গবলিনদের সাধারণত পরী বা দানবদের মতো জাদুকরী ক্ষমতা থাকে।